recursal/SuperWikiNEXT-32B huggingface dataset:
**Suksibaletti** (myös **akrohiihto** tai **taitohiihto**, engl. *ski ballet* ja myöhemmin *acroski*), on vanha freestylehiihdon muoto, jossa kilpailijat laskevat loivaa rinnettä alas, ja tekevät musiikin tahtiin temppuja, joista olennaisena ja näyttävänä osana ovat erityisesti sauvojen varassa tehdyt voltit. Vuonna 1988 Calgaryn talviolympialaisissa sekä Albertvillen vuoden 1992 talviolympialaisissa suksibaletti oli näytöslajina, joskaan siitä ei koskaan tullut virallista olympialajia. Nykyisin suksibaletin kilpailutoiminta on lähes kokonaan loppunut.

Suksibaletti oli osa 1970- ja 1980-luvun ammattimaisia freestyle-hiihtolajeja ja sitten virallista Kansainvälisen hiihtoliiton lajistoa vuoteen 2000 asti. Sitä kutsuttiin nimellä acroski vuonna 1990. Se ei ole enää osa freestylehiihdon kilpailulajeja.

Yleiskatsaus
------------

Suksibaletti sisälsi esityskoreografian, johon kuului muun muassa käännöksiä, piruetteja, jalkojen ristimistä, sekä sauvojen avulla ja ilman sauvoja tehtyjä hyppyjä ja pyörähdyksiä rinteessä. 1970-luvun puolivälin jälkeen kilpailuesitys taustamusiikkeineen kesti 90 sekuntia. Hetken aikaa 1980-luvulla järjestettiin myös hiihdon paribalettikilpailuja, jossa urheilijat esiintyivät pareittain, ja esitykseen kuului myös nostoja ja synkronisia liikkeitä. Tuomaristo arvioi esityksen taitoluistelun arvioinnin kaltaisesti, ja arvioinnin osa-alueita ovat tyyli, esityksen taiteellisuus ja tekninen toteutus.

Merkittäviä lajin urheilijoita
------------------------------

Hermann Reitberger, Suzy Chaffee, Lane Spina, Conny Kissling, Cathy Féchoz, Sharon Petzold, Fabrice Becker, Rune Kristiansen, George Fuehrmeier sekä Richard Schabl. 

### Suomalaisia kilpailijoita

Timo Kanninen, Antti Inberg

Katso myös
----------

* Freestylehiihdon maailmanmestaruuskilpailut
* Freestylehiihdon maailmancup
* Slopestyle

Lähteet
-------

1. ↑  Siukonen, Markku; Rantala, Risto: *Kaikki urheilusta*, s. 137. Otava, 2006. ISBN 978-951-1-20841-9.
2. ↑  Eva Holland: The Rise and Fall of Ski Ballet *grantland.com*.  March 19, 2015. Viitattu 11.9.2021.
3. ↑  Ski Ballet – Acroski *mogasimagazin.com*. Viitattu 11.9.2021. (englanniksi)
4. ↑  Robert Wood: About Acroski (Ski Ballet) *Topend Sports Website*.  helmikuu 2016. Viitattu 11.9.2021. (englanniksi)

Aiheesta muualla
----------------

* Muistatko? Tämä nyt jo "haudattu" laji nähtiin vielä 90-luvulla talviolympialaisissa (Ilta Sanomat, 13.2.2014)
* Suksibaletti vaihtui tositoimiin (Yle, 16.12.2013)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Ski ballet  –  27.6.2021 versio
**Rayleighin luku** kuvaa aineen sisäistä lämmönsiirtoprosessia. Jos Rayleighin luku on pienempi kuin {\displaystyle \scriptstyle 10^{9}}, kyseessä on laminaarinen virtaus ja jos luku on suurempi kuin {\displaystyle \scriptstyle 10^{9}}, virtaus on turbulenttia.

Reyleighin luku määritellään Grashofin luvun {\displaystyle \scriptstyle Gr} ja Prandtlin luvun {\displaystyle \scriptstyle Pr} tulona:

{\displaystyle Ra=Gr\cdot Pr={\frac {g\beta (T\_{s}-T\_{y})L^{3}\rho c\_{p}}{\lambda \nu }}},

missä

* *g* on putoamiskiihtyvyys (9,81 m/s²)
* \beta  on lämpölaajenemiskerroin (1/K)
* {\displaystyle T\_{s}} on pinnan lämpötila (K) tai (°C)
* {\displaystyle T\_{y}} on ympäristön lämpötila (K) tai (°C)
* *L* on karakteristinen mitta (m)
* \rho  on tiheys (kg/m³)
* c\_p on aineen ominaislämpökapasiteetti (J/(kgK))
* \lambda  on aineen lämmönjohtavuus (W/(Km))
* \nu on aineen kinemaattinen viskositeetti (m²/s)

Mikäli Rayleighin luvun arvo on pienempi kuin tapauskohtainen kriittinen arvo, tapahtuu lämmönsiirto pääasiassa johtumalla, jos suurempi on konvektio lämmönsiirtoa hallitseva tekijä.

Lähteet
-------

1. ↑  Sawhney, G. S.: *Heat And Mass Transfer*, s. 277. I. K. International Pvt Ltd, 2010. ISBN 9789380578392. (englanniksi)
Kirkon kuvitusta.
**Paltaniemen kuvakirkko** (myös **Paltamon vanha kirkko**) on vuonna 1726 valmistunut puukirkko Kajaanin Paltaniemellä.

Historiaa
---------

Kellotapuli
Koko Kainuu kuului kirkollisesti Liminkaan aina vuoteen 1559 asti. Seurakunnan nimeksi tuli *Oulujärven erämaaseurakunta*, jonka ensimmäinen kirkko rakennettiin Manamansaloon ja joka tuhoutui rappasodissa 1581. Emäseurakunta sai alkunsa Paltamo-nimisenä vuonna 1599, jolloin rakennettiin ensimmäinen kirkko Paltaniemelle. Tämä kirkko tuhoutui maanjäristyksen seurauksena rantatörmän vyöryssä 1626. Seuraava vuonna 1665 valmistunut kirkko poltettiin isonvihan aikaan 1716 pian Kajaanin linnan tuhoamisen jälkeen.

Nykyinen kirkko valmistui 1726. Aluksi se aiottiin rakentaa vanhan poltetun kirkon paikalle Kirkkoniemeen, mutta rantatörmän vaarallisuus huomattiin ajoissa. Kirkon rakensi 24 kirvesmiestä Johan Simonpoika Knubbin johdolla. Knubb kuului etelä-pohjalaiseen kirkonrakentajasukuun. Kirkko vihittiin käyttöön kynttilänpäivänä 1727, mutta varsinainen sisustus saatiin valmiiksi vasta 1781.

Paltaniemen kirkon sankarihaudat kesällä 2015
Margareta Capsian maalaama pyhää ehtoollista esittävä alttaritaulu saatiin kirkkoon 1727. Kirkolle ominaiset katto- ja holvimaalaukset on tehnyt Emanuel Granberg vuosina 1778–1781. "Lankkumaalariksi" haukuttu Pekka Qfeflander restauroi kolmea maalausta vuonna 1851, jolloin ne menettivät osan alkuperäisestä loistostaan.

Parhaiten säilynyt maalaus on pääoven yläpuolella oleva "viimeinen tuomio", jonka yläosa kuvaa taivasta ja alaosa helvetin kurjuutta. Huomattavan suuri osa maalauksen alapuolesta on kuitenkin poistettu, koska se lienee järkyttänyt seurakuntalaisia.

Vuosina 1622 ja 1685 tehdyt kirkonkellot ovat ainoat ensimmäisistä kirkoista ehjinä säilyneet esineet. Kellot olivat liian raskaat kirkon omalle tornille, joten niille jouduttiin rakentamaan oma tapuli 1768–1769.

Nykyaika
--------

Tässä Kainuun emäseurakunnan kirkossa on istumapaikkoja noin 800. Vaikka Paltaniemen kylä kuuluukin Kajaaniin, on kirkko edelleen Paltamon seurakunnan omistuksessa. Kajaanin seurakunta vuokraa kirkkoa ja järjestää siellä jumalanpalveluksia kesäisin ja jouluna. Kirkossa ei ole sähköjä tai lämmitystä.

Lähteet
-------

* Kajaanin seurakunnan toimitilat (Arkistoitu – Internet Archive)
* Paltamon vanha kirkko (Arkistoitu – Internet Archive)

Aiheesta muualla
----------------

* Kuvia tai muita tiedostoja aiheesta **Paltaniemen kuvakirkko** Wikimedia Commonsissa

* Paltaniemen kuvakirkko (rakennusperintörekisteri) *Kulttuuriympäristön palveluikkuna kyppi.fi*. Museovirasto.
Šeikki **Sharif Sheikh Ahmed** (somaliksi *Sheekh Shariif Sheekh Axmed*, s. 25. heinäkuuta 1964) on entinen Somalian presidentti ja Islamilaisten oikeusistuinten liiton johtaja.

Elämäkerta
----------

Sharif Sheikh Ahmed syntyi Chabilassa Shabeellaha Dhexessa. Hän on opiskellut Al-Azharin yliopistossa Egyptissä, Shamaalu Kurdufanin yliopistossa Sudanissa ja suoritti tutkinnon islamilaisesta laista Tripolissa Libyassa. Hän työskenteli yläkoulun opettajana maantieteessä, arabiassa ja uskonnossa.

Hän palasi Jowhariin 2002, jolloin Abdulkassim Salad Hassanin hallitus yritti ottaa maata haltuunsa. Hän työskenteli tuolloin Jowharia klaaneineen hallinneen sotaherra Mohamed Dheren kanssa Hassania vastaan. Ahmedista tuli oikeusistuimen johtaja Jowharissa, mutta hän joutui myöhemmin pakenemaan kaupungista Mogadishuun.

Vuonna 2003 eräs poika kaapattiin ja kaappaajat vaativat lunnaita. Ahmed perusti tuolloin paikallisten kanssa oikeusistuimen, jonka johtajaksi hänet valittiin. Se pystyi vapauttamaan kaapatut sekä palautti varastettua omaisuutta. Myöhemmin hän toimi muiden kanssa ryöstelyä vastaan. Myöhemmin viisi oikeusistuinta yhdistyi ja hänet valittiin Islamilaisten oikeusistuinten liiton šuran puhemieheksi.

Häntä pidettiin toisena Islamilaisten oikeusistuinten liiton johtajista Hassan Dahir Aweysin ohella. Hän toimi myöhemmin sen toimeenpanevassa komiteassa Hassan Dahir Aweysin ryhdyttyä puhemieheksi.

Islamilaisten oikeusistuinten liitto ehti hallita Mogadishua puolisen vuotta. Joulukuussa 2006 Somalian väliaikaishallitus valloitti Etiopian joukkojen avulla pääkaupungin ja suuren osan maata. Sharif Sheikh Ahmed antautui Kenian viranomaisille kolme viikkoa Islamilaisten oikeusistuinten liiton häviön jälkeen.

Tammikuussa 2009 Sharif Sheikh Ahmed valittiin maan presidentiksi parlamentin istunnossa Djiboutissa Abdullahi Yusuf Ahmedin erottua edellisessä kuussa. Hänen merkittävimpänä vastaehdokkaanaan oli pääministeri Nur Hassan Hussein, joka luovutti saatuaan ensimmäisellä kierroksella vähemmän ääniä kuin Ahmed.

Ahmed nimitti uudeksi pääministeriksi entisen, vuonna 1969 murhatun presidentti Abdirashid Ali Sharmarken pojan Omar Abdirashid Ali Sharmarken.

Lähteet
-------

* (englanniksi)

### Viitteet

1. ↑  Maltillinen islamisti nousee Somalian johtoon *Helsingin Sanomat*.  31.1.2009.
2. ↑  New Somalia PM appointed, Al Jazeera

Aiheesta muualla
----------------

* Kuvia tai muita tiedostoja aiheesta **Sharif Sheikh Ahmed** Wikimedia Commonsissa
**Sharif ul-Hashim** eli **Abubakar** oli Sulun sulttaanikunnan perustaja ja hänet tunnetaan islamin aseman vakiinnuttamisesta alueillaan nykyisillä Filippiineillä.

Elämäkerta
----------

Sharif ul-Hashim eli Abubakar syntyi vuonna 1425 ja saapui Johorista Buansaan vuonna 1450, jossa hänet otti vastaan paikallinen hallitsija Rajah Baguinda. Abubakarin mukaan hän polveutui profeetta Muhammadista ja hän oli tunnettu islaminoppinut. Abubakar käännytti paikalliset tausug-heimot ja ohjeisti nämä lahjomaan kukkuloiden pakanuutta harjoittaneet heimot ruualla ja vaatteilla. Tempaus toimi ja pian myös kukkuloiden heimot olivat kääntyneet islamin uskoon. Sittemmin Abubakar meni naimisiin Rajah Baguindan tyttären Paramisalin kanssa ja sai hallittavakseen Sulun saaren ja otti arvonimen sulttaani Sharif ul-Hashim. Kaikki alueet jonne kuninkaallisen gongin ääni kantoi julistettiin suoraan sulttaanille kuuluviksi ja loppu alue jaettiin viiteen osaan, joita hallitsivat sulttaanin alaisuudessa arvonimellä *Panglimas* tunnetut hallitsijat. Islamista tuli Sulun sulttaanikunnan valtionuskonto ja maan lait säädettiin Koraanin mukaan. Sharif ul-Hashim hallitsi Sulun sulttaanikuntaa vuoteen 1480, jolloin hänen seuraajakseen nousi Kamal ud-Din.

Lähteet
-------

1. 1 2  Josiah C. Ang: Historical Timeline of the Royal Sultanate of Sulu *SEAsite*. Northern Illinois University. Viitattu 27.8.2017. (englanniksi)
2. ↑  Barbara A. West: *Encyclopedia of the Peoples of Asia and Oceania*, s. 215. Facts On File, 2009. ISBN 0-8160-7109-8. (englanniksi)
Digipainotulostin.
**Digipaino** on painotekniikka, jolla paperille muodostetaan kuva suoraan digitaalisesta lähteestä. Joidenkin lähteiden mukaan digipainotekniikoiksi luetaan kaikki painaminen, joissa kuvanmuodostus tapahtuu digitaalisesti, myös suurkokomustesuihkutulostimilla ja vastaavilla. Yleisin digipainotekniikka on elektrofotografia, joka tunnetaan myös nimellä xerografia. Tekniikkaa hyödynnetään erityisesti pienempien sarjojen painamiseen ja silloin, kun painotuotteeseen tarvitaan personointi. Myös mustesuihkutulostus on yleinen digipainomenetelmä.

Digipainotekniikkaa hyödynnettäessä painosmäärät voivat olla hyvinkin pieniä, jopa vain yksi kappale. Haittana on korkeampi yksikköhinta verrattuna tuhansien kappaleiden massapainotuotteisiin.

Digitaalinen painotekniikka erottuu perinteisistä painotekniikoista monella tavalla, esimerkiksi:

* Jokaisen arkin kuvapinta muodostetaan erikseen, mitä voi hyödyntää esimerkiksi vaihtuvan tiedon painamiseen
* Paperinkulutus työn välivaiheissa on selvästi vähäisempää kuin muilla painomenetelmillä
* Painoprosessissa käytetään selvästi vähemmän kemikaaleja, eikä niitä aina tarvita ollenkaan

Katso myös
----------

* Tallennetuotanto

Lähteet
-------

1. ↑  Painoindexi Oy: Yleistä tietoa painotekniikoista  10.2.2015. Painoindexi Oy.  Arkistoitu 23.2.2016. Viitattu 15.4.2015.

Painaminen

|  |  |
| --- | --- |
| Painotekniikat | 
* Kohopaino
* Offsetpaino
* Rotaatiopaino
* Syväpaino
* Flexopaino
* Silkkipaino
* Digipaino
* Tarvepainatus

 |
**Jussi Vähälä** (s. 1979) on suomalainen sellisti. Hän aloitti sello-opintonsa Lahden konservatoriossa Jouko Paavolan johdolla. Vähälä opiskeli Arto Noraksen johdolla Sibelius-Akatemiassa ja valmistui musiikin maisteriksi vuonna 2012. 

Vähälä soitti Helsingin Helsingin Kaupunginorkesterin sellistinä vuodet 2006-2012, ja nykyään hän toimii Suomen Kansallisoopperan I soolosellistinä.

Vähälä on esiintynyt kaikilla merkittävillä kamarimusiikkifestivaaleilla Suomessa ja esiintynyt solistina muun muassa Helsingin Kaupunginorkesterin ja Kansallisoopperan orkesterin kanssa. Vähälä kuuluu Total Cello Ensemble- selloyhtyeeseen. Vuonna 2016 TCE esiintyi itsenäisyyspäivän juhlavastaanotolla Presidentinlinnassa. Yhtye juhli 25-vuotista taivaltaan vuonna 2019.

Vähälän soitin on Emil Aaltosen säätiön omistama Giovanni Tononi 1600-luvulta.

Lähteet
-------

1. ↑  Jussi Vähälä *Ooppera – Baletti*. Viitattu 26.3.2021.
2. ↑  Ensemble *Total Cello Ensemble*. Viitattu 26.3.2021.
3. ↑  Tiikkaaja, Samuli: Tällainen on Linnan juhlissa esiintyvä Total Cello Ensemble – orkesterin riveistä nousi aikoinaan Apocalyptica, ohjelmistossa formulan äänimaisemaa *Helsingin Sanomat*.  30.11.2016. Viitattu 26.3.2021.
4. ↑  Kansallisooppera saa käyttöönsä arvosellon 1600-luvulta *Aamulehti*.  4.12.2015. Viitattu 26.3.2021.
**Pantomatrion** (m.kreik. Παντομάτριον, lat. *Pantomatrium*) oli antiikin aikainen kaupunki Kreetan saarella Kreikassa. Se sijoitetaan nykyisen Stavroménoksen kylän paikalle.

Maantiede
---------

Pantomatrion sijaitsi Kreetan pohjoisrannikolla, ja sijoitetaan nykyisen Stavroménoksen kylän paikalle. Lähellä kaupungin eteläpuolella nykyisen Chamalévrin kylän lähellä sijaitsi oletettavasti Allarian kaupunki. Klaudios Ptolemaios sijoitti Pantomatrionin Rhithymnan kaupungin ja Dionin niemen välille, mikä sopii yhteen nykyisen näkemyksen kanssa, mutta Plinius vanhempi sijoitti kaupungin — ilmeisesti virheellisesti — lännemmäksi Apteran ja Amfimallan välille.

Stavroménoksesta löydettyä esineistöä ensimmäiseltä vuosisadalta 300-luvulle jaa. Réthymnon arkeologinen museo.
Myös nykyaikana Pantomatrionin sijainnista on ollut paljon epäselvyyttä, ja se on sijoitettu joskus myös idemmäksi nykyisen Pánormoksen paikalle tai vielä idemmäksi nykyisen Fódelen tienoille.

Historia
--------

Pantomatrionin kaupunki on ollut olemassa klassiselta kaudelta myöhäisantiikkiin saakka. Muutoin sen historiasta ei tiedetä mitään. Ptolemaioksen ja Pliniuksen lisäksi sen mainitsee vain Stefanos Byzantionlainen. Kaupungin kansalaisesta käytettiin etnonyymiä *Pantomatrios* (Παντομάτριος). Bysanttilaisissa lähteissä paikan nimenä esiintyy *Arion* (Ἄριον) tai *Agrion* (Ἄγριον).

Rakennukset ja löydökset
------------------------

Stavroménoksen ja läheisen Chamalévrin alueilta on tehty lukuisia esinelöytöjä, jotka ovat Réthymnon arkeologisessa museossa.

Lähteet
-------

1. 1 2  Hansen, Mogens Herman & Nielsen, Thomas Heine: *An Inventory of Archaic and Classical Poleis*, s. 1150. An Investigation Conducted by The Copenhagen Polis Centre for the Danish National Research Foundation. Oxford: Oxford University Press, 2004. ISBN 0-19-814099-1.
2. ↑  Pantomatrion/Agrion *Pleiades*. Viitattu 1.9.2020.
3. 1 2 3 4  Pantomatrion *ToposText*. Viitattu 1.9.2020.
4. 1 2  Stavromenos *Incredible Crete*. Viitattu 1.9.2020.
5. 1 2  Smith, William: "Pantomatrium", *Dictionary of Greek and Roman Geography*. Boston: Little, Brown and Company, 1854. Teoksen verkkoversio.
6. ↑  Klaudios Ptolemaios: *Geografia* 3.17.7; Plinius vanhempi: *Naturalis historia* 4.20.20.
7. ↑  History *Fodele*. Viitattu 1.9.2020.
8. ↑  Stefanos Byzantionlainen: *Ethnika* 502.4.
9. ↑  Σφακάκι *TerraBook*. Viitattu 1.9.2020.
Maha kumbh mela vuonna 2001 Triveni Sanghamissa
Kumbh mela, Haridwar, 2010
**Kumbh mela** (Devanagari: कुम्भ मेला) on kolme kuukautta kestävä hindujen pyhiinvaellusjuhla. Tapahtuma järjestetään kolmen vuoden välein joko Allahabadin, Haridwarin, Ujjainin tai Nashikin kaupungissa, jotka ovat valikoituneet juhlapaikoiksi, koska tarinan mukaan niiden alueille putosi pisara kuolemattomuuden nektaria jumalien ja demonien taistelussa jumalallista nektaria sisältävästä ruukusta. Kerran 12 vuoden jaksossa pidetään Allahabadissa **maha kumbh mela**. Tähän maailman suurimpaan joukkokokoontumiseen osallistuu jopa kymmeniä miljoonia ihmisiä. Hindujen uskomuksen mukaan Gangesissa kylpiessään kylpijä puhdistuu synneistä ja vapautuu elämän ja jälleensyntymän kierteestä. Kylpiessä puhdistutaan itse, mutta voidaan tehdä myös "pyhä kastautuminen" niiden ystävien ja sukulaisten puolesta, jotka eivät osallistu pyhiinvaellukseen.

Lähteet
-------

1. ↑  Miljoonat kylpivät Gangesissa hindujuhlassa  14.4.2010. Helsingin Sanomat.  Arkistoitu 15.4.2010. Viitattu 14.4.2010.  (Archive.org)
2. ↑  Hindu Kumbh festivals, BBC (englanniksi)

Aiheesta muualla
----------------

* Wikiuutisissa on aiheeseen liittyvä uutinen: ***Intiassa alkoi vuoden suurin uskonnollinen tapahtuma***

* Kuvia tai muita tiedostoja aiheesta **Kumbh Mela** Wikimedia Commonsissa
**Shara Proctor** (s. 16. syyskuuta 1988 The Valley, Anguilla) on anguillalaissyntyinen pituushyppääjä, joka on edustanut vuodesta 2011 lähtien Isoa-Britanniaa. 

Proctor on osallistunut urallaan seitsemän kertaa MM-kilpailuihin, vuosina 2007 ja 2009 Anguillan joukkueessa ja vuosina 2011, 2013, 2015 ja 2017 Ison-Britannian joukkueessa. Pekingissä 2015 hän voitti hopeaa uudella Britannian ennätyksellä 707. Moskovassa 2013 hän oli viides, Berliinissä 2009 kuudes ja Dohassa 2019 yhdestoista. Osakassa 2007, Daegussa 2011 ja Lontoossa 2017 hän karsiutui loppukilpailusta. Lontoon olympialaisissa 2012 hän sijoittui kahdeksanneksi. Rio de Janeiron olympialaisissa 2016 hän karsiutui loppukilpailusta. Vuonna 2012 Proctor saavutti pronssia Istanbulin sisäratojen MM-kilpailuista ja seuraavana vuonna hän voitti Timanttiliigan kokonaiskilpailun pituushypyssä. Vuonna 2018 hän sai pronssia sekä Gold Coastin Kansainyhteisön kisoissa että Berliinin EM-kilpailuissa.

Proctorilla on Anguillan ulkoratojen ennätykset pituushypyn lisäksi myös kolmiloikassa ja kiekonheitossa sekä sisäratojen ennätys pituushypyssä, kolmiloikassa ja 60 metrin juoksussa. Hänellä on myös Ison-Britannian ulkoratojen ennätys pituushypyssä.

Edustaessaan Anguillaa Proctor saavutti kultaa ja hopeaa Keski-Amerikan ja Karibian mestaruuskilpailuista kilpaillen myös korkeushypyssä. Hän sai Britannian edustusoikeuden marraskuussa 2010.

Ennätykset
----------

**Ulkoradoilla**

* pituushyppy: 707 cm **NR** (Peking 2015)
* kolmiloikka: 13,82 m (Azusa 2017)
* kiekonheitto: 28,55 m (2006), **NR**)

**Sisäradoilla**

* pituushyppy: 691 cm (Berliini 2016)
* kolmiloikka: 13,88 m (Blacksburg 2010, **NR**)
* 60 metrin juoksu: 7,36 (Łódź 2016)

Lähteet
-------

1. 1 2 3  Shara Proctor Kansainvälinen yleisurheiluliitto.  (englanniksi)
2. ↑  Shara Proctor Tilastopaja. Viitattu 15.8.2018. (englanniksi)[vanhentunut linkki]
3. 1 2  Anguillan ennätys


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
Vedenalaista pantteria esittävä Mississippin kulttuurin saviastia ehkä 1400-1600-luvulta.
Etowahin kumpu, joka liittyy Mississippin kulttuurin temppelikumpujen rakennusperinteeseen.
Mississippin kulttuurin tyyppisten kulttuurien summittaiset alueet.
Taiteilijan käsitys Cahokiasta.
Cahokian Munkkien kumpu
**Mississippin kulttuuri** oli Mississippin jokilaakson seuduille Yhdysvaltain keskilänteen noin 800–1500 jaa. kehittynyt esikolumbiaaninen intiaanikulttuuri, jonka asutuskeskuksiin rakennettiin suuria temppelikumpuja. Yksi kulttuurin suurista keskuksista oli Cahokia.

Asutuskeskukset
---------------

Mississipin kulttuurin väentiheys oli jopa kaksi asukasta neliökilometrillä Jo yksistään maissi mahdollisti suuren väestön kasvun.

Tyypillisessä Mississipin pikkukaupungissa oli 1-20 tasalakista kumpua ja/tai eliitin asuinalueita, jotka oli paaluaidoin ympäröityjä. Cahokian valvoma mutkikas päällikkökunta lienee käsittänyt ainakin kolmen kokoisia keskuksia ja lisäksi pikkukyliä. Ensimmäinen porras oli Cahokia ja toinen porras suuria kyliä, mm. Mitchell, East St. Louis ja Mt Pulcher. Kolmas porras käsitti vielä pienempiä kyliä.

Aikakauden loppuvaihe
---------------------

Noin 1350-1450 eaa. Keski-Mississippin kulttuurin alueelle syntyi niin sanottu "vapaa neljännes".Se ulottui lähinnä jokilaaksoissa Mississipin keski- ja Ohiojoen alajuoksulle. Tällä alueella asutuskeskuksia hylättiin ja/tai niiden väkiluku pieneni. Linnoitettujen paikkojen määrä laski. Syynä saattoi olla ilmastonmuutos: ilmasto viileni ja kuivui, kun pieni jääkausi alkoi..

Katso myös
----------

* Pohjois-Amerikan kummunrakentajat
* Adenan kulttuuri
* Hopewellin perinne
* Kuvakumpu

Lähteet
-------

* *Tykit, taudit ja teräs: Ihmisen yhteiskuntien kohtalot*. (Guns, germs and steel: The fates of human societes, 1997.) Suomentanut Kimmo Pietiläinen. 3. painos 2005. Helsinki: Terra cognita, 2003. ISBN 952-5202-56-9. .
* Coe, Michael & Benson, Elizabeth & Snow, Dean: *Atlas of ancient America*. Facts on File, 1986. ISBN 9780816011995.

### Viitteet

1. ↑  Coe&Snow&Nbanson 1986, s. 57.
2. ↑  Coe, Michael & Benson, Elizabeth & Snow, Dean: *Atlas of ancient America*. Facts on File, 1986. ISBN 9780816011995.
3. ↑  Diamond 2003, s. 163, 164, 165.
4. 1 2  Coe&Snow&Nbanson 1986, s. 59.
5. ↑
6. ↑
7. ↑
8. ↑  Midcontinental Native American population dynamics and late Holocene hydroclimate extremes Broxton Bird,2017, DOI: 10.1038/srep41628

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Mississippin kulttuuri**.
* Chucalissa
**Percival P.56 Provost** on brittiläinen sotilaskoulukone. Kone oli muun muassa Yhdistyneen kuningaskunnan ilmavoimien käytössä vuoteen 1969 asti. Ensilentonsa 24. helmikuuta 1950 lentänyttä konetta valmistettiin 461 kappaletta. 

Percival Provost suunniteltiin Englannin ilmailuministeriön spesifikaatioon T.16/48. Se korvasi saman tehtaan Percival Prentice -koneen. Sen suunnitteli Henry Millicerin johtama ryhmä.

Se kilpaili Handley Pagen H.P.R 2 -konetta vastaan vuonna 1951. Tuotanto alkoi vuonna 1951 ja päättyi vuonna 1956. Koneessa oli kaksinkertainen teho edelliseen RAFin koulukoneeseen, ja sen korvasi vasta saman tehtaan Jet Provost, joka kehitettiin tämän potkurikoneen rungolle.

Yksityinen Percival Provost P.56 T1 vuonna 2007
Provost T1 ja BAC Jet Provost

Tekniset tiedot (T.1)
---------------------

Percival Provost T.1
* miehistö 2
* pituus 8,7 m
* kärkiväli 10,7 m
* korkeus 3,7 m
* siipipinta-ala 19,9 m²
* tyhjäpaino 1 523 kg
* lentopaino 1 995 kg
* voimalaite Alvis Leonides 126 tähtimoottori, 410 kW
* suurin nopeus 320 km/h
* kantama 1 020 km
* lakikorkeus 7620 m
* nousunopeus 11,2 m/s
* siipikuormitus 100 kg/m²
* tehosuhde 0,206 kW/kg
* lentoaika 5 tuntia

Kirjallisuutta
--------------

* Angelucci, Enzo. *World Encyclopedia of Military Aircraft*. London: Jane's Publishing, 1981. ISBN 0-7106-0148-4.
* Clarke, Bob. *Jet Provost: The Little Plane With The Big History.* Stroud, UK: Amberley Publishing Plc. 2008. ISBN 978-1-84868-097-5.
* Thetford, Owen. *Aircraft of the Royal Aircraft 1918-57, 1st edition*. London: Putnam, 1957.

Lähteet
-------

1. ↑  Wyndham, Buck. "Hunting (Percival) P.56 Provost." *warbirdalley.com,* 2006. Retrieved: 24 July 2010.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Percival P.56 Provost**.
* Hunting (Percival) P.56 Provost
**Robert Stanley Petersen** (16. toukokuuta 1928 Los Angeles, Yhdysvallat – 12. huhtikuuta 2003 Suomi) oli yhdysvaltalais-suomalainen koripalloilija ja koripallovalmentaja.

Ura
---

Petersen tuli Suomeen mormonien kanssa vuonna 1949. Hän toimi Suomen koripallomaajoukkueen valmennusryhmässä Helsingin olympialaisissa. Olympiakisojen jälkeen Petersen lähti takaisin kotimaahansa kuudeksi vuodeksi, mutta tuli vuonna 1959 takaisin Suomeen.

Paluun jälkeen hänet kutsuttiin maajoukkueen kakkosvalmentajaksi Kalevi Tuomisen pariksi. Yhdessä Tuomisen kanssa Petersen valmensi Suomen Tokion olympialaisiin. Vuonna 1969 Petersen nousi maajoukkueen ykkösvalmentajaksi. Hän toimi pestissä vuoteen 1972 saakka, jolloin hän piti välivuoden valmentamisesta. Petersen palasi maajoukkueeseen vuonna 1973 ja toimi päävalmentajan tehtävissä vuoteen 1982 saakka. Petersen oli mukana nostamassa Suomea vuoden 1995 EM-kisoihin. Lisäksi hän toimi Panttereiden valmennusryhmässä.

Petersen kuoli 74-vuotiaana vuonna 2003.

Vuonna 2013 Petersen nimettiin Suomen koripallon Hall of Fameen.

Lähteet
-------

1. ↑  Mikko Simon: *Enemmän kuin peli - Menestystä elämässä ja koripallossa*, s. 47–48. Helsinki: Suomen Urheilumuseosäätiö, 2003. ISBN 952-99075-0-8.
2. ↑  Kaikkien aikojen valmentaja.  *Kori-lehti*, 2003, nro 3/2003, s. 8–9. Helsinki:
3. ↑  Robert Petersen nukkui pois  14.4.2003. Suomen Koripalloliitto. Viitattu 19. syyskuuta 2009.
4. ↑  Suomi-koriksen Hall of Fameen neljä uutta jäsentä  15.8.2013. basket.fi:  Suomen Koripalloliitto. Viitattu 19.8.2013.


|  |  |  |
| --- | --- | --- |
| Edeltäjä:**Kalevi TuominenKauko Jämsén** | **Suomen koripallomaajoukkueen päävalmentaja**1969–19721973–1982 | Seuraaja:**Kauko JämsénKari Liimo** |

Suomen joukkue – Koripallon EM-kilpailut 1977
4 Sarkalahti |
5 Kasko |
6 Sten |
7 Taponen |
8 Zitting |
9 Lignell |
10 Mäntynen |
11 Rauramo |
12 Koskinen |
13 Mahlamäki |
14 Laitinen |
15 Saaristo |
Valmentaja Petersen



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansalliset | 
* Israel
* Suomi (KANTO)

 |
|  |
| Muut | 
* IdRef

 |

 |
Apollo 5 Saturn IB laukaisualustallaan.
**Apollo 5** oli Apollo-avaruusohjelman miehittämätön testilento. Kyseessä oli kuumoduulin ensimmäinen lento.

Alun perin lento oli suunniteltu tapahtuvaksi huhtikuussa 1967, mutta kuumoduulia ei saatu valmiiksi ajoissa. Apollo 5 laukaistiin 22. tammikuuta 1968 kello 22:48,09 UTC Kennedy Space Centeristä Maan kiertoradalle.

Kiertoradalla muiden muassa testattiin moduulin kuuhunlaskeutumismoottoria, joka oli ensimmäinen säädettävä rakettimoottori avaruudessa. Lennon lopuksi simuloitiin laskeutumisen keskeytystä irrottamalla kuumoduulin laskeutumis- ja nousuosa toisistaan.

11 tunnin 10 minuutin testien jälkeen kuumoduulin vaiheet jätettiin kiertämään Maata ja ne tipahtivat muutama sata kilometriä lounaaseen Guamista Tyyneen valtamereen 24. tammikuuta ja 12. helmikuuta 1969.

Laukaisu tapahtui Saturn IB -kantoraketilla, joka oli pienempi kuin Saturn V, mutta riittävä viedäkseen Apollon Maan kiertoradalle. Tätä Saturn IB:tä oli alun perin tarkoitus käyttää epäonnistuneella Apollo 1 -lennolla, joka päättyi miehistön kuolemaan tulipalossa harjoituksen yhteydessä.

Lähteet
-------

1. 1 2 3  Kuumoduulin ensimmäinen avaruusmatka | Tiedetuubi *www.tiedetuubi.fi*.  Arkistoitu 24.1.2016. Viitattu 25.1.2016.

CommonsCommons
Wikimedia Commonsissa on kuvia tai muita tiedostoja aiheesta **Apollo 5**.
Apollo-ohjelma

|  |  |
| --- | --- |
| Miehittämättömät testilennot: | SA-1 - SA-2 - SA-3 - SA-4 - SA-5 - A-101 - A-102 - A-103 - A-104 - A-105 Pad Abort Test-1 - Pad Abort Test-2 - QTV - A-001 - A-002 - A-003 - A-004 - AS-201 - AS-203 - AS-202 - Apollo 4 - Apollo 5 - Apollo 6 |
| Muut | Apollo 1 |
| Miehitetyt lennot: | Apollo 7 - Apollo 8 - Apollo 9 - Apollo 10 - Apollo 11 - Apollo 12 - Apollo 13 - Apollo 14 - Apollo 15 - Apollo 16 - Apollo 17 |
| Peruutetut lennot: | Apollo 18 - Apollo 19 - Apollo 20 |
| Muuta | 

|  |  |
| --- | --- |
|  Alukset | Apollo-avaruusalus - Kuumoduuli |
| Saturn-rakettiperhe | Saturn I - Saturn IB - Saturn V |
|  Muut | Vehicle Assembly Building - Crawler-transporter - Mobile Launcher Platform |

 |
*Tämä artikkeli käsittelee vuoden 2006 euroviisuedustuskappaletta. "Everything" on myös Alanis Morissetten kappale albumilla   
So-Called Chaos.*

| "Everything"Ánna Víssi |
| --- |
| Singlen "Everything" kansikuva |
| Singlen tiedot |
|  Julkaistu | huhtikuu 2006 |
|  Tuottaja(t) | Ánna Víssi & Níkos Karvélas |
|  Tyylilaji | pop |
|  Kesto | 03.00 |
|  Levy-yhtiö | Sony BMG. |
| Ánna Víssin muut singlet |
| "Autostop/Mono i Agapi"2005 | "Everything"2006 | "Welcome to the Party"2006 |

**Everything** oli isäntämaa Kreikan edustuskappale vuoden 2006 Euroviisuissa. Kappaleen esitti Kreikassa suosittu kyproslainen laulaja Ánna Víssi, joka vastasi myös kappaleen sanoituksista. Kappaleen sävelsi Víssin aviomies Níkos Karvélas. Kappale oli Euroviisuissa ennakkosuosikkien joukossa, mutta sijoittui lopulta vasta yhdeksänneksi 128 pisteellä. *Everything* sai 12 pistettä Kyprokselta ja Bulgarialta, Suomi antoi sille yhden pisteen. Euroviisuissa kappale esitettiin kuudentenatoista; Víssi esitti kappaleensa Ison-Britannian Daz Sampsonin kappaleen *Teenage Life* jälkeen ja ennen Suomen Lordin kappaletta *Hard Rock Hallelujah*.

Kappale menestyi hyvin kreikkalaisilla ja kyproslaisilla listoilla. Ennen Euroviisuja Víssi kävi markkinoimassa sitä Maltalla, Kyproksella, Albaniassa, Serbia-Montenegrossa, Romaniassa, Espanjassa, Alankomaissa, Ruotsissa, Bosnia ja Hertsegovinassa, Belgiassa ja Israelissa. 

*Everythingin* musiikkivideo sai pääasiassa hyviä arvosteluja. Videolla Víssi joutuu miesystävänsä pettämäksi heidän ollessaan hotellissa ja lähtee suutuksissaan pois hotellista. Hän joutuu kuitenkin moottoripyörällä liikkuvien varkaiden uhriksi ja joutuu itse väärinkäsityksen vuoksi pidätetyksi. Víssi kuitenkin onnistuu pakenemaan poliisiautosta ja liftaa rekan kyytiin. Rekan kuljettaja kuitenkin lähentelee häntä ja hän poistuu kyydistä. Videon lopussa hän antaa miehelleen anteeksi. 

Musiikkivideo sai negatiivista kritiikkiä kreikkalaispoliitikko Geórgios Karatzaférikseltä, jonka mukaan video on huonoa mainosta Kreikalle. Häntä huolestutti turistien mielikuva Kreikasta, jossa moottoripyörävarkaat voivat iskeä koska tahansa ja lomat menevät pilalle Víssin videon tavoin.

*Everything* julkaistiin vuoden 2006 aikana ilmestyneellä englanninkielisellä albumilla.

Pisteet finaalissa
------------------

* Alankomaat 5
* Albania 8
* Andorra 1
* Armenia 8
* Belgia 10
* Bosnia-Hertsegovina 1
* Bulgaria 12
* Iso-Britannia 7
* Kypros 12
* Liettua 3
* Makedonia 7
* Malta 8
* Moldova 1
* Ranska 5
* Romania 10
* Ruotsi 4
* Saksa 8
* Serbia & Montenegro 6
* Suomi 1
* Sveitsi 5
* Turkki 4
* Valko-Venäjä 2

Lähteet
-------

1. ↑  Eurovision Song Contest 2006 Final *Eurovision.tv*. EBU. Viitattu 21.7.2016. (englanniksi)

Aiheesta muualla
----------------

* Kappaleen sanat (Arkistoitu – Internet Archive)
* Anna Vissin virallinen sivusto (Arkistoitu – Internet Archive)
Koko vuoden ajan UTC+2:a käyttävät maat kirkkaankeltaisella, kesällä käyttävät maat oranssilla, normaaliaikana käyttävät maat tummansinisellä, merialueet sinisellä.
**UTC+2** on aikavyöhyke, joka on 2 tuntia UTC±0-aikavyöhykettä edellä. Sitä käytetään noin 5 läntistä pituutta ja 40 itäistä pituutta välillä. UTC+2 on käytössä Itä-Euroopassa ja Lähi-idässä normaaliaikana sekä Länsi- ja Keski-Euroopassa kesäaikana. Lisäksi se on käytössä useissa valtioissa Afrikassa.

Aikavyöhykettä käyttävät valtiot ja alueet
------------------------------------------

### Ympäri vuoden

#### Eurooppa

* Venäjä
	+ Luoteinen federaatiopiiri (osa)

#### Afrikka

* Botswana
* Burundi
* Kongon demokraattinen tasavalta
* Kasai-Occidental, Itä-Kasai, Katanga, Maniema, Pohjois-Kivu, Etelä-Kivu, Province orientale
* Egypti
* Eswatini
* Lesotho
* Libya
* Malawi
* Mosambik
* Namibia
* Ruanda
* Etelä-Afrikka (ei Prinssi Edwardin saaret)
* Sudan
* Etelä-Sudan
* Sambia
* Zimbabwe

### Normaaliaikana

#### Eurooppa

* Bulgaria
* Kypros
* Viro
* Suomi
* Kreikka
* Latvia
* Liettua
* Moldova
* Romania
* Ukraina
	+ Ei Krim, osia Itä-Ukrainasta
* Iso-Britannia
	+ Akrotíri ja Dekéleia

#### Lähi-itä

* Israel
* Libanon
* Palestiina Palestiina

### Kesäaikana

#### Eurooppa

* Albania
* Andorra
* Itävalta
* Belgia
* Bosnia ja Hertsegovina
* Kroatia
* Tšekki
* Tanska
* Ranska
* Saksa
* Unkari
* Italia
* Kosovo
* Liechtenstein
* Luxemburg
* Malta
* Monaco
* Montenegro
* Alankomaat
* Pohjois-Makedonia
* Norja
* Puola
* San Marino
* Serbia
* Slovakia
* Slovenia
* Espanja (ei Kanariansaaret)
* Ruotsi
* Sveitsi
* Gibraltar
* Vatikaanivaltio

Katso myös
----------

* Itä-Euroopan aika

Lähteet
-------

1. ↑  GMT+2 Offset: Countries and Regions Greenwich Mean Time. Viitattu 18.5.2021. (englanniksi)
2. ↑  World time zones by country countries-ofthe-world.com. Viitattu 18.5.2021. (englanniksi)

Koordinoitu yleisaika

| 180° – 90°W |
| --- |

UTC-12 · UTC-11 · *UTC-10.30* · UTC-10 · UTC-9.30 · UTC-9 · *UTC-8.30* · UTC-8 · UTC-7

| 90°W – 0° |
| --- |

UTC-6 · UTC-5 · *UTC-4.30* · UTC-4 · UTC-3.30 · UTC-3 · UTC-2.30 · UTC-2 · UTC-1 · *UTC-0.44* · *UTC-0.25.21*

| 0° – 90°E |
| --- |

UTC±0 · *UTC+0.20* · *UTC+0.30* · UTC+1 · *UTC+1.24* · *UTC+1.30* · UTC+2 · *UTC+2.30* · UTC+3 · UTC+3.30 · UTC+4 · UTC+4.30 · *UTC+4.51* · UTC+5 · UTC+5.30 · *UTC+5.40* · UTC+5.45

| 90°E – 180° |
| --- |

UTC+6 · UTC+6.30 · UTC+7 · *UTC+7.20* · *UTC+7.30* · UTC+8 · *UTC+8.30* · UTC+8.45 · UTC+9 · UTC+9.30 · *UTC+9.45* · UTC+10 · UTC+10.30 · UTC+11 · *UTC+11.30*

| (180° – 90°W) |
| --- |

UTC+12 · UTC+12.45 · UTC+13 · UTC+13.45 · UTC+14
**Everything Is It** on Heikki Sarmanto Big Bandin albumi vuodelta 1972. Sen laulusolistina esiintyy Taru Valjakka. Instrumentaalisolisteja levyllä ovat Eero Koivistoinen (tenori- ja sopraanosaksofoni), Juhani Aaltonen (huilu), Heikki Sarmanto (flyygeli, sähköpiano) ja ruotsalainen Bertil Lövgren (flyygelitorvi).

Studioalbumin A-puoli perustuu Helsingin Juhlaviikoilla kesällä 1970 Temppeliaukion kirkossa esitettyyn Sarmannon neliosaiseen teokseen sopraanolle ja isolle orkesterille, nimeltään tuolloin *Stymied Exercise on a Course*, tällä albumilla *Marat*. Teoksen laulutekstit kertovat ranskalaisen vallankumoushahmon Jean-Paul Marat’n kuolemasta.

Vastaanotto
-----------

*Helsingin Sanomien* jazzkriitikon Lauri Karvosen mielestä teos oli jo Juhlaviikoilla 1970 kuultuna parasta suomalaista musiikkia isolle kokoonpanolle mitä koskaan oli esitetty, ja tämä albumi yltää lähes tuon konserttikokemuksen tasolle. Kriitikon mukaan orkesterin käyttö kun albumilla virkistävän monipuolista: "Pysähdyksiä, teeman ja tempon vaihdoksia älykkäästi käytettyinä. Ja kaikki etevään harmonian tajuun kytkettynä." Karvonen kehuu etenkin Taru Valjakan dramaattista vaikuttavuutta ja ruotsalaisen Bertil Lövgrenin suoritusta muun muassa albumin päätöskappaleen "The Death" riipaisevan kauniissa flyygelitorvisoolossa.

Kappaleet
---------

### A-puoli

1. Marat (Suite in Four Parts): I – Introduction – 3.20 (säv. Heikki Sarmanto)
2. II – The Pawn – 13.31 (säv. Sarmanto)
3. III – The Player – 2.38 (säv. Sarmanto)
4. IV – The Game – 8.51 (säv. Sarmanto)

### B-puoli

1. 
2. The Dream of It – 7.15 (säv. Sarmanto)
3. The Death – 11.22 (säv. Sarmanto)

Muusikot
--------

* Heikki Sarmanto – Fender Rhodes, celesta, piano
* Pekka Sarmanto – basso
* Juhani Aaltonen – huilu
* Esko Rosnell – rummut (vasen kanava)
* Craig Herndon – rummut (oikea kanava)
* Bertil Lövgren – flyygelitorvi
* Eero Koivistoinen – sopraninosaksofoni, sopraanosaksofoni, tenorisaksofoni
* Mircea Stan – pasuuna
* Seppo Peltola – pasuuna
* Bertil Lövgren – trumpetti
* Kaj Backlund – trumpetti
* Ossi Runne – trumpetti
* Taru Valjakka – laulu

### Tuotanto

* Raimo Henriksson – tuottaja
* Antti Joki – ääinitys
* Heikki Sarmanto – sovitus

Aiheesta muualla
----------------

* Everything Is It discogs.com -sivustolla
* Albumi Fono.fi:in tietokannassa

Lähteet
-------

1. 1 2 3  Karvonen, Lauri: Jazzin huippulevyt.  *Helsingin Sanomat*, 21.12.1972, s. 19. HS Aikakone (digitilaajille).
Perctaritin monogrammi
**Perctarit** (638 tai 642–688), joka tunnettiin myös nimillä **Pertharit** tai **Berthari**, oli yhdessä veljensä Godepertin kanssa langobardien kuningas vuosina 661–662. He olivat edeltäjänsä Aripertin poikia.  

Perctaritin hallintokaupunki oli Milano ja Godepertin Pavia. Veljekset kuuluivat eri uskontokuntiin: Perctarit oli katolinen ja Godepert areiolainen. He alkoivatkin sotia keskenään, ja Godepert kutsui apuun Beneventon herttua Grimoaldin. Grimoald kuitenkin petti Godepertin ja murhautti hänet nousten itse valtaan.

Godepertin murhan jälkeen Perctarit pakeni avaarien luo. Hän palasi joksikin aikaa, mutta pakeni uudestaan, tällä kertaa frankkien valtakuntaan. Grimoaldin kuoltua Perctarit palasi valtaistuimelle uudestaan vuonna 671. 

Palatessaan hän syrjäytti Grimoaldin pojan Garibaldin ja hallitsi vuoteen 688 asti. Toisen valtakautensa aikana Perctarit vakiinnutti katolisen uskon aseman, joskaan hän ei tunnustanut paavin johtavaa asemaa. Perctarit teki myös rauhan Bysantin kanssa. Vuonna 678 hän nosti Cunincpertin kanssahallitsijakseen. Perctarit kuoli salamurhan uhrina vuonna 688.

Lähteet
-------

1. 1 2  Kings of the Langobards Foundation for Medieval Genealogy. Viitattu 15.8.2011. englanti
2. 1 2 3  Lombard Kings *German Tribes org*. Viitattu 18.8.2011. englanti


|  |  |  |  |
| --- | --- | --- | --- |
|   | Edeltäjä:**Aripert** | **Langobardien kuningas**  | Seuraaja:**Grimoald, Alahis** |

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Italian People

 |

 |
Kaksi lasta pelaamassa muistipeliä
**Muistipeli** on yhden tai useamman pelaajan peli missä on tarkoitus löytää korttiparit nurin päin käännetyistä korteista mahdollisimman pienellä määrällä yrityksiä.

Pelin pelaamiseen tarvitaan korttipakka jossa kutakin erilaista korttia (kuvaa) on kaksi kappaletta. Korttien selkäpuoli on kuitenkin kaikissa korteissa samanlainen. Kortit sekoitetaan ja asetetaan pöydällä nurin päin niin ettei pelaaja tiedä missä mikäkin kuva on. Peli alkaa ja jokaisella vuorolla käännetään kaksi mitä tahansa pöydällä olevaa korttia oikein päin. Jos käännettyjen korttien kuvat eivät ole samat, ne käännetään uudestaan nurin. Jos kuvat ovat samat, käännetyt kortit poistetaan pelistä.

Jos pelaajia on yksi, tarkoitus on vain löytää kaikki korttiparit mahdollisimman pienellä määrällä yrityksiä. Tällaisia yksinkertaisia yhden pelaajan muistipelejä löytyy esimerkiksi monista kännyköistä.

Jos pelaajia on kaksi tai useampia, pelaajat kääntävät kortteja vuorollaan. Se pelaaja voittaa joka on löytänyt eniten korttipareja kun pelipöytä on tyhjä. Säännöistä on muunnoksia mutta yleensä omalla vuorollaan parin löytänyt pelaaja saa myös jatkaa omaa vuoroaan.
**Everybody Wants Some!!** on yhdysvaltalainen elokuva, joka julkaistiin vuonna 2016. Elokuvan on ohjannut ja käsikirjoittanut Richard Linklater ja sen tuotantoyhtiöinä toimivat Paramount Pictures, Annapurna Pictures sekä Detour Filmproduction. Elokuvaa on luonnehdittu Linklaterin vuonna 1993 ohjaaman *Dazed and Confused* -elokuvan henkiseksi jatko-osaksi.

Vastaanotto
-----------

*Everybody Wants Some!!* sai kriitikoilta positiivisen vastaanoton. Kriitikoiden keskiarvosanoja laskevalla Metascore-sivustolla elokuvalle on annettu 50 elokuva-arvostelun perusteella arvosana 83/100, "universal acclaim".

Kriitikoiden positiivisista arvosteluista huolimatta elokuva ei ollut kaupallinen menestys. Elokuvan budjetti oli noin 10 miljoonaa Yhdysvaltain dollaria, mutta se oli tammikuuhun 2017 mennessä tuottanut maailmanlaajuisesti vain noin 4,6 miljoonaa dollaria.

Lähteet
-------

1. 1 2 3  Everybody Wants Some (2016) *The Numbers*. Viitattu 14.1.2017. (englanniksi)
2. 1 2  EVERYBODY WANTS SOME!! (2016) *HIFF*.  Arkistoitu 16.1.2017. Viitattu 14.1.2017.
3. ↑  Everybody Wants Some!! 2016 *Metacritic*. Viitattu 14.1.2017. (englanniksi)
**Percy William Whitlock** (1. kesäkuuta 1903 Chatham – 1. toukokuuta 1946 Bournemouth) oli englantilainen säveltäjä ja urkuri. Hän opiskeli Ralph Vaughan Williamsin johdolla Lontoon Royal College of Musicissa. Hänen teoksissaan on vaikutteita muiden muassa Vaughan Williamsilta, Elgarilta, Gershwinilta, Stanfordilta, Quilterilta ja Rahmaninovilta. Whitlockin sävellyksiä uruille ovat muiden muassa *Five Short Pieces* (1929), *Fourt Extemporisations* (1933), *Seven Sketches on Verses of the Psalms* (1934), *Plymouth Suite* ja c-mollisonaatti (1936). Hän sävelsi myös g-mollisinfonian uruille ja orkesterille.

Whitlock sairastui parikymppisenä tuberkuloosiin. Lisäksi hän kärsi verenpainetaudista, ja elämänsä loppuvaiheissa hän sokeutui. Hän kuoli 42-vuotiaana ja joutui pitkälti unohduksiin vuosikymmeniksi. Myöhemmin romanttisen ja postromanttisen urkukirjallisuuden suosio on kasvanut, ja Whitlockin teoksia on myös levytetty. Vuonna 1983 perustettiin Percy Whitlock Trust, joka on pyrkinyt tekemään Whitlockin tuotantoa tunnetummaksi. Sen puheenjohtaja on Francis Jackson. Sihteerinä toimii Malcolm Riley, joka julkaisi säveltäjän elämäkertateoksen vuonna 1998 ja jatkoi sitä kirjalla *The Percy Whitlock Companion* (2007).

Lähteet
-------

1. 1 2  Percy Whitlock Trust: Biography (Arkistoitu – Internet Archive)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
	+ 2
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki
* Alankomaat

 |
|  |
| Taiteenala | 
* MusicBrainz

 |
|  |
| Muut | 
* Europeana
* SNAC
* IdRef

 |

 |
**Danielin kirja** (*Daniel*) on Sidney Lumetin ohjaama brittiläis-yhdysvaltalainen draamaelokuva vuodelta 1983. Ethel ja Julius Rosenbergin vakoiluoikeudenkäyntiin ja kuolemantuomioihin pohjautuva elokuva perustuu E. L. Doctorow’n romaaniin, josta kirjailija itse sovitti elokuvan käsikirjoituksen. Pääosia elokuvassa näyttelevät Mandy Patinkin ja Lindsay Crouse "Isaacsonin" pariskuntana ja Timothy Hutton heidän Daniel-poikanaan.

Vastaanotto ja jälkimaine
-------------------------

*Helsingin Sanomien* ensi-ilta-arviossa huhtikuussa 1984 Mikael Fränti pitää Lumetin elokuvaa yhtä vaativana seurattavana kuin Doctorow’n romaania, mutta kehuu nuoren Timothy Huttonin roolisuoritusta. Myös muut pääosien esittäjät saavat häneltä arvostusta, mukaan lukien Danielia ja hänen sisartaan varhaisvuosina esittävät lapsinäyttelijät. Elokuvaa on myös arvosteltu siitä, että se jättää tarinan etäiseksi ottamatta kantaa tapaukseen. *The New York Timesin* kriitikot valitsivat *Danielin kirjan* vuonna 2004 yhdeksi kaikkien aikojen tuhannesta parhaasta elokuvasta maailmassa.

Lähteet
-------

1. ↑  Fränti, Mikael: Doctorowin Daniel ja Natalie Woodin viimeinen. (*Danielin kirjan* ensi-ilta-arvostelu) *Helsingin Sanomat*, 20.4.1983, s. 16. Näköislehden aukeama (vain tilaajille). Viitattu 29.10.2017.
2. ↑  Brenner, Paul: Synopsis, Daniel 1983 *AllMovie*. Viitattu 29.10.2017.
3. ↑  The Best 1,000 Movies Ever Made, *The New York Times*. Perustuu teokseen *The New York Times Guide to the Best 1,000 Movies Ever Made*, St. Martin's Griffin 2004. Viitattu 29.10.2017. (Internet Archive)
**Daniella Pashayev** (s. 5. syyskuuta 2001 Mikveh Israel, Tel Avivin hallintoalue) on israelilainen potkunyrkkeilijä. Hän voitti WAKO-liiton nuorten maailmanmestaruuden 2018. Aikuisten tasolla Shutov saavutti parhaimmillaan MM-hopeaa. Hän on otellut myös yhden vapaaottelun, joka päättyi tappioon.

Potkunyrkkeily
--------------

Shutov oli mukana syyskuussa 2017 WAKO-liiton nuorten EM-kilpailuissa Makedoniassa, jossa hän sijoittui yhdeksänneksi.

### Nuorten Euroopan mestaruus (2018)

Syyskuussa 2018 Shutov saavutti Italiassa järjestetyissä maailmanmestaruuskilpailuissa kultaa voitettuaan kaikki kolme ottelua.

Elokuussa 2019 hän oli vielä mukana viimeistä kertaa nuorten EM-kilpailuissa Unkarissa. Shutov sijoittui viidenneksi.

### MM-hopeaa (2019) ja MM-pronssia (2021)

Lokakuussa 2019 Shutov saavutti MM-hopeaa hävittyään loppuottelussa Elena Cardonille.

Syyskuussa 2021 Shutov oli mukana Unkarin maailmancupissa, jossa hän sijoittui viidenneksi. Seuraavan kerran Shutov saavutti menestystä MM-tasolla lokakuussa 2021 Italiassa, jossa hän voitti pronssia.

### Vuosi 2022 ja loukkaantuminen

Shutov oli mukana kolmessa turnauksessa vuonna 2022. Ensin toukokuussa hän oli mukana Turkin Openissa, jossa Shutov sijoittui viidenneksi voitettuaan yhden ottelun. Heti perään kesäkuussa Shutov osallistui Unkarin maailmancupiin, jossa hän sijoittui viidenneksi. Marraskuussa Shutov oli mukana ensimmäistä kertaa EM-kilpailuissa aikuisten tasolla. Hän hävisi avausottelunsa ja sijoittui yhdeksänneksi. Turnauksen jälkeen hän ilmoitti sosiaalisessa mediassa pitkään jatkuneesta polvivammasta, jonka myötä Shutov kertoi pitävänsä taukoa kilpailemisesta.

Vapaaottelu
-----------

Shutov otteli ensimmäisen kerran vapaaottelussa maaliskuussa 2021. Ottelu käytiin *UAE Warriors 18* -tapahtumassa, jossa hän kohtasi myös ensimmäistä ammattilaisotteluaan käyneen Mariagiovanna Vain. Shutov hävisi kamppailun käsilukolla ensimmäisen erän lopussa.

Lähteet
-------

1. ↑  Shutov Daniela *setopen.sportdata.org* Viitattu 28.11.2021 (englanniksi)
2. ↑  Daniell Shutov *tapology.com* Viitattu 28.11.2021 (englanniksi)
3. ↑  KICKBOXING WORLD CHAMPIONSHIPS SENIORS LC, LK AND K1 , 2019-10-22 *setopen.sportdata.org* Viitattu 31.12.2022 (englanniksi)
4. ↑  WAKO SENIOR AND MASTER WORLD CHAMPIONSHIP 2021 -ALL DISCIPLINES- , 2021-10-15 *setopen.sportdata.org* 15.10.2021 Viitattu 31.12.2022 (englanniksi)
5. ↑  7TH INTERNATIONAL TURKISH OPEN KICKBOXING WORLD CUP, 2022-05-12 *setopen.sportdata.org* 12.5.2022 Viitattu 31.12.2022 (englanniksi)
6. ↑  27TH HUNGARIAN KICKBOXING WORLD CUP 2022, 2022-06-02 *setopen.sportdata.org* 2.6.2022 Viitattu 31.12.2022 (englanniksi)
7. ↑  WAKO SENIOR AND MASTER EUROPEAN CHAMPIONSHIP 2022 - ALL DISCIPLINES -, 2022-11-11 *setopen.sportdata.org* 11.11.2022 Viitattu 31.12.2022 (englanniksi)
8. ↑  UAE Warriors 18 *sherdog.com* Viitattu 31.12.2022 (englanniksi)
**Peron naulatehdas** oli Karjalan kannaksella Viipurin maalaiskunnan Suurperon kylässä Perojoen Kyrökoskella sijainnut naulatehdas joka oli toiminnassa 1876–1939.

Tehdas syntyi jatkamaan kauppias Aleksander Bergin omistaman Viipurin Papulan kaupunginosassa vuosina 1862–1876 toimineen Viipurin naulatehtaan toimintaa. Tehdas valmisti konenauloja, galvanoitua ja tavallista rauta-, messinki- ja kuparilankaa, rautakettinkiä sekä ruuveja ja muttereita. Tuotteet menivät pääosin Venäjälle ja tehtaan tuotanto kasvoi niin kauan kuin tuotteita voitiin viedä Venäjälle tullivapaasti. Tullien käyttöönoton jälkeen tehtaan tuotanto alkoi pienentyä niin että se oli vuonna 1890 noin 1 500 tonnia ja vuonna 1913 noin 1 000 tonnia. Taloudellisiin vaikeuksiin joutunut naulatehdas siirtyi 1919 Oy Ferraria Ab:n omistukseen joka fuusioi sen itseensä 1920. Naulatehtaan toiminta lienee päättynyt vuonna 1939.

Lähteet
-------

1. 1 2  Kauko Puustinen : Karjalan kannaksen historialliset ruukit, Geologi 64/2012 (Arkistoitu – Internet Archive)

Aiheesta muualla
----------------

* Pero Spikfabriks Ab Pörssitiedon netissä